Document ID: 32007R0728

UREDBA SVETA (ES) št. 728/2007
z dne 25. junija 2007
o spremembi Uredbe (ES) št. 2505/96 o odprtju in zagotavljanju upravljanja tarifnih kvot Skupnosti za določene kmetijske in industrijske izdelke
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 26 Pogodbe,
ob upoštevanju predloga Komisije,
ob upoštevanju naslednjega:
(1)
Svet je 20. decembra 1996 sprejel Uredbo (ES) št. 2505/96 (1). Povpraševanje Skupnosti po izdelkih, za katere se uporablja navedena uredba, bi bilo treba zadovoljiti pod najugodnejšimi pogoji. V ta namen bi bilo treba nove tarifne kvote Skupnosti za ustrezne količine odpreti po stopnji dajatve nič, pri čemer se je treba izogibati kakršnim koli motnjam na trgu teh izdelkov.
(2)
Dve avtonomni tarifni kvoti Skupnosti ne zadostujeta za zadovoljevanje potreb industrije Skupnosti. Zato bi bilo treba ti kvoti povečati.
(3)
Ohranitev tarifnih kvot Skupnosti za izdelek, za katerega so bile do 1. julija 2007 dajatve opuščene, po navedenem datumu ni več v interesu Skupnosti. Zadevni izdelek bi bilo zato treba črtati iz tabele v Prilogi I k Uredbi (ES) št. 2505/96.
(4)
Uredbo (ES) št. 2505/96 bi bilo zato treba ustrezno spremeniti.
(5)
Glede na ekonomski pomen te uredbe se je treba sklicevati na nujne razloge iz točke 1.3 Protokola o vlogi nacionalnih parlamentov v Evropski uniji, ki je priložen Pogodbi o Evropski uniji in Pogodbam o ustanovitvi Evropskih skupnosti.
(6)
Ker je treba to uredbo uporabljati od 1. julija 2007, bi morala začeti veljati takoj -
SPREJEL NASLEDNJO UREDBO:
Člen 1
Priloga I k Uredbi (ES) št. 2505/96 se spremeni:
1.
vstavijo se tarifne kvote za izdelke, navedene v Prilogi I k tej uredbi;
2.
vrstice za tarifne kvote pod zaporednimi številkami 09.2603, 09.2727 in 09.2977 se nadomestijo z vrsticami, navedenimi v Prilogi II k tej uredbi;
3.
vrstica za tarifno kvoto pod zaporedno številko 09.2970 se črta.
Člen 2
Ta uredba začne veljati na dan objave v Uradnem listu Evropske unije.
Uporablja se od 1. julija 2007.
Uredba je v celoti zavezujoča in se neposredno uporablja v vseh državah članicah.
V Luxembourgu, 25. junija 2007

Labels: 3
1
6